Brahim Afllay
Ibṛahim afllay (ilul g 2 abril 1986) ikka-tt-inn iga yan umarur ahulandi n twjja n uḍaṛ, yurar am umsugi n tuẓẓumt n ubaraz nɣ win tsga (Winger).
Lliɣ imẓẓiy, yurar ɣ Ilinwijk (Elinkwijk) dat ad iddu s takadimit n PSV Ayndhuvn lliɣ dars 10 n isggʷasn. Llig issnta ɣ 2004, igza PSV i 8 n isggʷasn, iwin gisn azwl n Iridivisi (Eredivisie) kkuẓ tkkal dat ad iddu s Baṛsaluna s watig n €3 id mlyun n uṛu ɣ ynnayr n 2011.
Izzri Afllay asgri assesfran (visite médicale), tettyuskar as twlaft tamaddudt d timlilit d ineɣmasen. Ittuyfka y as udffas (maillot) yusin assaɣ (Ism) nns d uṭṭun simraw (20). G unmuggar nns d inɣmasn, inna Ibrahim Afllay mayad : « immr ad ig yan zɣ twja n trabbut tamqqrant g umaḍal».
Iẓuṛan n Afllay gan zɣ idrarn n Rrif, ilul g wis sin wussan n Kuẓyur (abril) 1986 g Utrecht g temurt n Hulanḍa. Yurar d ieerrimen n terabbut n PSV Eindhoven zɣ 1996 ar 2002 afad ad imatti s uswir anemɣur ger 2003 d 2010, yiwi di-s tasḍa (championnat) tanamurt tahulanḍt kuẓt tikkal. ɣ useggwas n 2007 irẓem taggurt n terabbut tanamurt tahulanḍt, yurar di-s 31 n unmuqar d ilkem di-s anmuqqar ameggaru n tasḍa tamaḍlant g 2010.
Ra-d ig umenṭag anammas (milieu offensif), Ibrahim Afellay, amirar Amaziɣ amezwaru ɣ umezruy n FC Barcelona zɣ telalit nns ɣ 29 Yimrayur (novembre) 1899.
quy_Latn kab_Latn kab_Latn kab_Latn kab_Latn kab_Latn